หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
14 ส.ค. 2558

TUF ทูน่าคะนอง แนวรับ 17.50 บาท แนวต้าน 19.20 บาท
ประเด็นวิเคราะห์:
– TUF แข็งโป๊ก จากที่วานนี้สามารถปรับตัวบวกขึ้นมาได้ 9.41% แบบไม่สนใจไยดี สภาพแวดล้อมตลาดผันผวนยืนในแดนลบตลอดทั้งวัน โดยล่าสุดปิดที่ระดับ 18.60 บาท ด้วยปริมาณการซื้อขายมากที่สุดในรอบสัปดาห์
– การปรับเพิ่มขึ้นแรงวานนี้ ทำให้เกิด แท่งเทียน Big White Body เต็มแท่ง แบบไม่มีไส้เทียนโผล่อิกมาให้เห็น แสดงถึงแรงซื้อวานนี้ที่เข้ามามาก ทำให้เชื่อว่าน่าจะมี Momentum ส่งให้ TUF ต่อได้ในระยะสั้นจากนี้
– หากพิจารณาโดยใช้ ASPS MACD Model ถ้าวันนี้ราคา TUF ปิดเหนือ 18.60 บาท ได้จะทำให้ MACD พลิกกลับตัวขึ้นไปตัดเส้น Signal Line ได้ ซึ่งถือเป็นสัญญาณบวกเสริม ที่น่าจะทำให้ TUF ฟื้นตัวต่อเพื่อทดสอบแนวต้านที่ระดับ 19.20 บาท
– ซื้อ โดยมีเป้าหมายทำกำไรที่ 19.20บาท และตั้งจุดตัดขาดทุนที่ 2% จากทุน